ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA CLĂDIRI, TERENURI ŞI DOTĂRI DIVERSE II VEST

COMPARTIMENT  SPAŢII CU ALTĂ DESTINAŢIE II VEST
SC2019- 15638/24.06.2019
RAPORT DE SPECIALITATE

privind atribuirea în folosinţă gratuită a spaţiului din Timişoara, str. Iasomiei, nr.1, ap.SAD, pe o perioadă de 3 ani către FUNDAŢIA JUDEŢEANĂ 
PENTRU TINERET TIMIŞ şi încheierea contractului de comodat,

Prin cererea înregistrată cu nr. SC2019-011366/09.05.2019,  FUNDAŢIA JUDEŢEANĂ PENTRU TINERET TIMIŞ,  solicită atribuirea spaţiului liber din Timişoara, str. Iasomiei, nr.1, ap. SAD, jud. Timiş, identificat prin CF nr. 409070-C1-U1 Timişoara, nr. cadastral 27982/II, situat la parter, compus din încăpere, duş, WC şi hol cu 42,61% pci şi 109,62 mp din teren.
Imobilul situat în Timişoara, str. Iasomiei, nr.1, ap. SAD, jud. Timiş, identificat prin CF nr. 409070-C1-U1 Timişoara, nr. cadastral 27982/II  se află în proprietatea Primăriei Municipiului Timişoara. 

În şedinţa din data de 06.06.2019, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr.549/24.10.2018, avizează favorabil solicitarea privind spaţiul cu altă destinaţie situat în Timişoara, str. Iasomiei, nr.1, în suprafaţă de 110,50 mp şi hotâreşte atribuirea în folosinţă gratuită a spaţiului, pe bază de contract de comodat, pe o perioadă de 3 ani.
FITT (Fundaţia Judeţeană pentru Tineret Timiş) este unica „fundație județeană pentru tineret” legal constituită la nivelul județului Timiș, în conformitate cu prevederile Decretului-Lege nr. 150/1990 privind fundațiile pentru tineret și ale Legii nr. 146/2002 privind regimul juridic al fundațiilor județene pentru tineret și a municipiului București și al Fundației Naționale pentru Tineret.
FITT este persoană juridică de drept privat fără scop lucrativ și de utilitate publică, neguvernamentală, nepolitică și autonomă, conform Legii nr. 146/2002.
FITT este organizația relevantă și reprezentativă pentru tinerii din județul Timiș.FITT are o rețea de membri puternici și susține și reprezintă tinerii la nivel județean, național și european oferind, în același timp, tinerilor servicii de consultanță, consiliere și petrecere a timpului liber.

FITT răspunde nevoilor identificate ale tinerilor din județul Timiș punând la dispoziția lor o rețea de specialiști angajați și voluntari, acolo unde tinerii sunt, și în spațiile recunoscute ca Centru european de tineret și Centru european de educație în domeniul participării publice a tinerilor.

FITT se adresează și interacționează eficient cu organizațiile membre, autoritățile, partenerii și media, garantând și susținând dreptul la liberă asociere și participare la viața publică a tinerilor din județul Timiș.
Precizăm faptul că este oportună promovarea proiectului de hotărâre privind atribuirea în folosinţă grtuită şi încheierea contractului de comodat pe o perioadă de 3 ani pentru spaţiul situat în Timişoara, str. Iasomiei, nr.1, ap. SAD, jud. Timiş, identificat prin CF nr. 409070-C1-U1 Timişoara, nr. cadastral 27982/II, situat la parter, compus din încăpere, duş, WC şi hol, în suprafaţă de 110,50 mp către FUNDAŢIA JUDEŢEANĂ PENTRU TINERET TIMIŞ, în vederea sprijinirii implementării proiectului Youth Centres UP, proiect finanţat prin programul Corpului European De Solidaritate.
Youth Centres UP este cel mai mare proiect de voluntariat din Europa ca număr de voluntari care susţine solidaritatea, participarea, implicare în comunitate și incluziunea socială. În perioada iulie-august 2019, timp de 40 zile, 100 de voluntari din 20 de ţări ale Uniunii Europene şi ţările partenere UE, vor lucra împreună cu comunitatea, pentru amenajarea a 5 clădiri vechi din cartierele Timişorii, transformându-le în centre urbane pentru tineret.

Centrele de Tineret au fost și sunt unul dintre principalele subiecte pentru care Fundația Județeană pentru Tineret Timiș - FITT militează. Acestea reprezintă spațiul de exprimare pentru tineri, un loc sigur unde aceștia pot să petreacă timpul liber, să participe la activități educaționale și să beneficieze de activități culturale.

Având în vedere Expunerea de motive nr. SC2019- 15638/24.06.2019/24.06.2019                                                 a Primarului Municipiului Timişoara  şi Proiectul de hotărâre cu privire la atribuirea în folosinţă gratuită a spaţiului din Timişoara, str. Iasomiei, nr.1, ap. SAD, jud. Timiş, pe o perioadă de 3 ani către FUNDAŢIA JUDEŢEANĂ  PENTRU TINERET TIMIŞ şi încheierea contractului de comodat.

Spaţiul a fost verificat prin adresele :

- CT2019-3243/04.06.2019 Serviciul Juridic;

- CT2019-3243/30.05.2019 Biroul Clădiri Terenuri I Est;
- CT2019-3243/06.06.2019 Compartiment Administrare Fond Funciar;

Pentru a putea răspunde cerinţelor solicitate de către  FUNDAŢIA JUDEŢEANĂ PENTRU TINERET TIMIŞ şi  având  în vedere prevederile legale, apreciem că proiectul de hotărâre privind atribuirea în folosinţă gratuită a spaţiului situat în Timişoara, str. Iasomiei, nr.1, ap. SAD, jud. Timiş, identificat prin CF nr. 409070-C1-U1 Timişoara, nr. cadastral 27982/II, situat la parter, compus din încăpere, duş, WC şi hol, în suprafaţă de 110,50 mp, pe o perioadă de 3 ani către FUNDAŢIA JUDEŢEANĂ PENTRU TINERET TIMIŞ şi încheierea contractului de comodat, îndeplineşte condiţiile  pentru a fi supus dezbaterii Consiliului Local al Municipiului Timişoara .

